
ΑΠΟΦΑΣΕΙΣ 

Αριθμ. ΑΤΛΑ 1024011 ΕΞ 2018 

Τελωνειακές Απλουστεύσεις - Αττλουστευμένη 
διασάφηση/Εγγραφή στις λογιστικές καταχωρή¬ 
σεις του διασαφιστή. 

Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ ΑΡΧΗΣ 
ΔΗΜΟΣΙΩΝ ΕΣΟΔΩΝ 
Έχοντας υπόψη: 

1. Τις διατάξεις: 

α) του Ενωσιακού Τελωνειακού Κώδικα Κανονισμός 
(ΕΕ) αριθμ. 952/2013 (Ε269-10-10-2013) του Ευρωπαϊκού 
Κοινοβουλίου και του Συμβουλίου της 9ης Οκτωβρίου 
2013 για τη θέσπιση του ενωσιακού τελωνειακού κώδικα 
και ιδιαίτερα τα άρθρα 105,166, 167, 168,169,182,183 
και 184, 

β) του Εκτελεστικού Κανονισμού (ΕΕ) 2015/2447 
(Ε 343/ 29-12-2015) της Επιτροπήςτης 24ης Νοεμβρίου 
2015 για τη θέσπιση λεπτομερών κανόνων εφαρμο¬ 
γής ορισμένων διατάξεων του κανονισμού (ΕΕ) αριθμ. 
952/2013 του Ευρωπαϊκού Κοινοβουλίου και του Συμ¬ 
βουλίου για τη θέσπιση του ενωσιακού τελωνειακού 
κώδικα και ιδιαίτερα τα άρθρα 223-225 και 233-236, 
γ) του Κατ'Εξουσιοδότηση Κανονισμού (ΕΕ) 2015/2446 
(Ε 343/29-12-2015) της Επιτροπής της 28ης Ιουλίου 
2015 για τη συμπλήρωση του κανονισμού (ΕΕ) αριθμ. 
952/2013 του Ευρωπαϊκού Κοινοβουλίου και του Συμ¬ 
βουλίου, όσον αφορά λεπτομερείς κανόνες σχετικούς με 
ορισμένες από τις διατάξεις του ενωσιακού τελωνειακού 
κώδικα και ιδιαίτερα τα άρθρα 145-147 και 150, 
δ) του Κατ'Εξουσιοδότηση Κανονισμού (ΕΕ) 2016/341 
(Ε69/15-3-2016) της Επιτροπής της 17ης Δεκεμβρίου 
2015, για τη συμπλήρωση του Κανονισμού (ΕΕ) αριθμ. 
952/2013 του Ευρωπαϊκού Κοινοβουλίου και του Συμ¬ 
βουλίου όσον αφορά μεταβατικούς κανόνες για ορισμέ¬ 
νες διατάξεις του ενωσιακού τελωνειακού κώδικαγιατις 
περιπτώσεις που τα σχετικά ηλεκτρονικά συστήματα δεν 
έχουν τεθεί ακόμη σε λειτουργία, και την τροποποίηση 
του κατ'εξουσιοδότηση κανονισμού (ΕΕ)2015/2446της 
Επιτροπής, και ιδιαίτερα τα άρθρα 15,16, 21 και 55. 

ε) των άρθρων 34,53,53Α, 55,63,64,120,121,123,124, 
179παρ. 2 και 180παρ. 2 του ν. 2960/2001 (Α'265) «Εθνι¬ 
κός Τελωνειακός Κώδικας», όπως ισχύουν, 


στ) των άρθρων 2-5,10,17,20,21,23,24,30,32 και 60 του 
ν. 2859/2000 (Α'248) «Κύρωση Κώδικα ΦΠΑ», 
ζ) του άρθρου 12 του ν. 718/1977 (ΦΕΚ 304/Α71977) 
«περί εκτελωνιστών», όπως έχει τροποποιηθεί και ισχύει. 

η) του Κεφαλαίου Α'«Σύσταση Ανεξάρτητης Αρχής Δη¬ 
μοσίων Εσόδων» του ν. 4389/2016 (Α'94) και ειδικότερα 
του άρθρου 7, της παραγράφου 1 του άρθρου 14 και του 
άρθρου 41 αυτού, 

θ) της αριθ. Δ. ΟΡΓ. Α 1036960 ΕΞ 2017/10-03-2017 
(Β'968) απόφασηςτου Διοικητή της Ανεξάρτητης Αρχής 
Δημοσίων Εσόδων «Οργανισμός της Ανεξάρτητης Αρχής 
Δημοσίων Εσόδων (Α.Α.Δ.Ε.)». 

2. Την αριθ. Δ6Α 1015213 ΕΞ 2013/28-1-2013 (ΒΊ30 
και Β'372) απόφαση του Υπουργού Οικονομικών και του 
Υφυπουργού Οικονομικών «Μεταβίβαση αρμοδιοτήτων 
στον Γενικό Γραμματέα της Γενικής Γραμματείας Δημο¬ 
σίων Εσόδων του Υπουργείου Οικονομικών», όπως συ¬ 
μπληρώθηκε, τροποποιήθηκε και ισχύει, σε συνδυασμό 
με τις διατάξεις της υποπαραγράφου α'της παρ. 3 του 
άρθρου 41 του ν. 4389/2016. 

3. Την αριθ. 1 της 20.01.2016 (Υ.Ο.Δ.Δ. 18) πράξη του 
Υπουργικού Συμβουλίου «Επιλογή και διορισμός Γενικού 
Γραμματέα της Γενικής Γραμματείας Δημοσίων Εσόδων 
του Υπουργείου Οικονομικών», σε συνδυασμό με τις δι¬ 
ατάξεις του πρώτου εδαφίου της παραγράφου 10 του 
άρθρου 41 του ν. 4389/2016. 

4. Την ανάγκη καθορισμού των εθνικών διαδικασιών 
για την έκδοση άδειας χρήσης απλουστευμένης διασά¬ 
φησης και εγγραφής στις λογιστικές καταχωρήσεις του 
διασαφιστή καθώς και εθνικών εξαιρέσεων από το πεδίο 
εφαρμογής των απλουστευμένων διαδικασιών. 

5. Το γεγονός ότι, από τις διατάξεις της παρούσας από¬ 
φασης, δεν προκαλείται δαπάνη σε βάρος του προϋπο¬ 
λογισμού της Ανεξάρτητης Αρχής Δημοσίων Εσόδων 
(Α.Α.Δ.Ε.), αποφασίζουμε: 

Άρθρο 1 

Σκοπός και πεδίο εφαρμογής 
Με την παρούσα απόφαση ρυθμίζονται οι επί μέρους 
διαδικασίες, όροι και προϋποθέσεις που αφορούν στην 
έκδοση άδειας χρήσης απλουστευμένης διασάφησης και 
εγγραφής στις λογιστικές καταχωρήσεις του διασαφιστή, 
κατά το μέρος που αυτά είτε δεν καθορίζονται ρητά από 
τις ενωσιακές διατάξεις, είτε εμπίπτουν στην αρμοδιότη¬ 
τα των Κρατών-Μελών της Ευρωπαϊκής Ένωσης. 

Ειδικότερα καθορίζονται: 

1. Οι οικονομικοί φορείς που δύνανται να υποβάλουν 
αίτηση καθώς και τα έγγραφα και πιστοποιητικά που 
πρέπει να επισυνάπτονται στην αίτηση για την έκδοση 
άδειας χρήσης απλουστευμένης διασάφησης και εγγρα¬ 
φής στις λογιστικές καταχωρήσεις του διασαφιστή. 

2. Οι εξαιρέσεις από την εφαρμογή των απλουστευ- 
μένων διαδικασιών στην εισαγωγή/εξαγωγή εμπορευ¬ 
μάτων. 

3. Οι παραβάσεις/κυρώσεις από τη μη τήρηση των 
όρων και προϋποθέσεων για την εφαρμογή των απλου- 
στευμένων διαδικασιών. 

Άρθρο 2 

Αρμόδιες αρχές έκδοσης των αδειών, 
αξιολόγησης των κριτηρίων - ορισμός τελωνείου 
για την υποβολή των απλουστευμένων 
διασαφήσεων-τελωνείο ελέγχου 

ΟιΤελωνειακές Περιφέρειες Αττικής, Θεσ/νίκης, Αχάίας 
και ταΤελωνεία Βόλου, Ηρακλείου, Καβάλας, Κέρκυρας, 
Μυτιλήνης, Ρόδου και Σύρου στη χωρική αρμοδιότητα 
των οποίων βρίσκεται η έδρα του εισαγωγέα/εξαγωγέα ή 
στη χωρική αρμοδιότητα των οποίων τηρούνται οι κύρι¬ 
ες λογιστικές καταχωρήσεις αυτού, είναι αρμόδιες για τον 
έλεγχο και την αξιολόγηση των κριτηρίων καθώς και για 
την έκδοση των αδειών απλουστευμένων διαδικασιών. 

Ειδικά για την Περιφερειακή Ενότητα Πειραιώς και 
Νήσων του νομού Αττικής, σε εξαιρετικές περιπτώσεις, 
ηΤελωνειακή Περιφέρεια Αττικής μπορεί να ορίζει και 
άλλα τελωνεία πέραν των προβλεπομένων από τις ισχύ- 
ουσες διατάξεις ως τελωνεία ελέγχου και υποβολήςτων 
απλουστευμένων διασαφήσεων. 

Άρθρο 3 

Οικονομικοί φορείς που δύνανται να υποβάλουν 
αίτηση - Έγγραφα και πιστοποιητικά 
που απαιτούνται για την έκδοση άδειας 

1. Δικαίωμα υποβολής αίτησης για τη χορήγηση άδειας 
χρήσης απλουστευμένης διασάφησης, καθώς και άδειας 
για την εγγραφή στις λογιστικές καταχωρήσεις του δια- 
σαφιστή, έχει οποιοδήποτε φυσικό ή νομικό πρόσωπο 
που ασκεί οικονομική δραστηριότητα, εφόσον πληρού- 
νται οι προϋποθέσεις και τα κριτήρια που προσδιορίζο¬ 
νται στις ενωσιακές και εθνικές διατάξεις. 

Επίσης δικαίωμα υποβολής αίτησης για χορήγηση 
άδειας χρήσης απλουστευμένης διασάφησης και άδειας 
για την εγγραφή στις λογιστικές καταχωρήσεις του δια- 
σαφιστή έχουν και οι τελωνειακοί αντιπρόσωποι (άμε- 
σοι/έμμεσοι). 

Εγκατεστημένα σε άλλο κράτος-μέλος πρόσωπα υπο¬ 
βάλουν αίτηση για χορήγηση άδειας μόνο μέσω τελω¬ 
νειακού αντιπροσώπου. Ειδικά για εγκατεστημένα εκτός 
Ε.Ε. πρόσωπα, η αίτηση υποβάλλεται υποχρεωτικά μέσω 
έμμεσου τελωνειακού αντιπροσώπου.. 

Στα ειδικά καθεστώτα, δικαίωμα υποβολής αίτησης για 
χορήγηση άδειας χρήσης απλουστευμένης διασάφησης 
καθώς και άδειας για την εγγραφή στις λογιστικές κατα¬ 
χωρήσεις του διασαφιστή έχει αποκλειστικά ο κάτοχος 
της άδειας χρήσης Ειδικού Καθεστώτος, εκτός από την 


περίπτωση κατά την οποία έχει εκδοθεί άδεια λειτουρ¬ 
γίας δημόσιας αποθήκης τελωνειακής αποταμίευσης 
όπου, δικαίωμα υποβολής της ως άνω αίτησης δύναται 
να έχει ο τελωνειακός αντιπρόσωπος. 

Στην περίπτωση που ένας τελωνειακός αντιπρόσωπος 
(είτε άμεσος, είτε έμμεσος) υποβάλλει αίτηση για χορή¬ 
γηση άδειας απλουστευμένων διαδικασιών για λογαρια¬ 
σμό πελατών του η άδεια αυτή εκδίδεται στο όνομα του. 
Για την έκδοση της άδειας αξιολογείται ο αϊτών καθώς 
και οι αντιπροσωπευόμενοι αυτού για το κριτήριο του 
ιστορικού συμμόρφωσης. 

2. Η αίτηση υποβάλλεται μέσω του Υποσυστήματος 
Αδειών-Εγκρίσεων του ΚΖΙδηθΐ. Με την αίτηση συνυπο¬ 
βάλλονται τα ακόλουθα πιστοποιητικά και έγγραφα που 
απαιτούνται για την αξιολόγηση της αίτησης: 

α) Αντίγραφο αστυνομικής ταυτότητας των φυσικών 
προσώπων με σκοπό την αυτεπάγγελτη αναζήτηση του 
ποινικού Μητρώου από την αρμόδια αρχή καθώς και ο 
αριθμός φορολογικού Μητρώου για τα ακόλουθα πρό¬ 
σωπα: 

- του αιτούντος, 

- του υπεύθυνου της απούσας εταιρείας για τελωνεια¬ 
κό θέματα, 

- του προσώπου που διοικεί ή ασκεί τον έλεγχο της 
διοίκησης της εταιρείας, εφόσον είναι διαφορετικό πρό¬ 
σωπο από τον αιτούντα. 

Η αρμόδια τελωνειακή αρχή αναζητά αυτεπάγγελτα 
από το Πρωτοδικείο Πιστοποιητικό περί μη πτωχεύσεως 
και περί μη κατάθεσης αίτησης πτωχεύσεως της εται¬ 
ρείας. 

β) Τελευταίο εν ισχύ δημοσιευμένο καταστατικό της 
εταιρείας προκειμένου περί ΑΕ και ΕΠΕ και το ΦΕΚ δη¬ 
μοσίευσης αυτού. 

γ) πρακτικό του Διοικητικού Συμβουλίου όταν πρό¬ 
κειται για Α.Ε., περί εκπροσώπησης της και το Φ.Ε.Κ. 
δημοσίευσης. 

δ) καταστατικό σύστασης θεωρημένο από το οικείο 
Πρωτοδικείο προκειμένου περί Ο.Ε. και Ε.Ε. 

ε) Έγγραφη υπεύθυνη δήλωση του αιτούντος περί 
έγκαιρης προειδοποίησης μετά την έκδοση της άδειας, 
για ενδεχόμενες μεταβολές στις δραστηριότητες, στην 
οργάνωση και στις διαδικασίες που εφαρμόζει η εται¬ 
ρεία. 

στ) Φορολογική ενημερότητα. 

ζ) Στην περίπτωση που ο αϊτών είναι τελωνειακός 
αντιπρόσωπος επισυνάπτεται κατάλογος με τα στοιχεία 
των αντιπροσωπευόμενων προσώπων προκειμένου η 
αρμόδια αρχή να πραγματοποιήσει έλεγχο ως προς το 
ιστορικό συμμόρφωσης των προσώπων αυτών. 

η) Εφόσον η αίτηση αφορά άδεια για την εγγραφή στις 
λογιστικές καταχωρήσεις του διασαφιστή, υποβάλλεται 
μαζί με την αίτηση Ερωτηματολόγιο αυτό-αξιολόγησης, 
που συμπληρώνεται από τον ενδιαφερόμενο, προκει- 
μένου να διαπιστωθεί εάν πληροί τα κατά περίπτωση 
προβλεπόμενα κριτήρια για τη χορήγηση της άδειας. 

3. Όταν ο αϊτών είναι κάτοχος άδειας ΑΕΟ, η οποία έχει 
εκδοθεί βάσει των κριτηρίων του Ενωσιακού Τελωνεια¬ 
κού Κώδικα και των διατάξεων εφαρμογής αυτού, δεν 
υποβάλλεται σε νέο έλεγχο των κριτηρίων που απαι- 

τούνται για την έκδοση της άδειας απλουστευμένων 
διαδικασιών. 

Άρθρο 4 

Εξαιρέσεις από τη χρήση απλουστευμένων 
διαδικασιών στην εισαγωγή/εξαγωγή 
εμπορευμάτων 

1. Πέραν των εξαιρέσεων που ορίζονται ρητά στις δι¬ 
ατάξεις του ενωσιακού τελωνειακού κώδικα Καν. 952/ 
2013, Καν.(ΕΕ) 2446/2015, Καν.(ΕΕ) 2447/2015, από τη 
χρήση απλουστευμένων διαδικασιών εξαιρούνται τα 
ακόλουθα: 

ί. πολιτιστικά αγαθά στην εισαγωγή/εξαγωγή, 
μ. όπλα και πυρομαχικά που απαριθμούνται στο νόμο 
2168/1993 και στον Κοινό Κατάλογο Στρατιωτικού Εξο¬ 
πλισμού της ΕΕ στην εισαγωγή/εξαγωγή, 
μι. φάρμακα και πρόδρομες ουσίες στην εισαγωγή, 
ίν. είδη και δείγματα άγριας πανίδας και χλωρίδας, που 
κινδυνεύουν με εξαφάνιση και προστατεύονται από κοι¬ 
νοτικές ή διεθνείς Συμβάσεις, στην εισαγωγή/εξαγωγή, 
ν. επικίνδυνα χημικά προϊόντα που περιλαμβάνονται 
στα Παραρτήματα I και Vτου Καν.ΕΕ 649/2012 στην εξα¬ 
γωγή, 

νί. εμπορεύματα που υπόκεινται σε απαγορεύσεις και 
περιορισμούς κατά την εξαγωγή σε ορισμένες χώρες, 
βάσει αποφάσεων του ΟΗΕ και της ΕΕ, 
νϋ. είδη διττής χρήσης που περιλαμβάνονται στο Πα¬ 
ράρτημα IV του Καν.(ΕΚ)428/2009 στην εξαγωγή, όπως 
τροποποιήθηκε και ισχύει, 

νίϋ. απόβλητα του Καν. ΕΚ 1013/2006 στην εισαγωγή/ 
εξαγωγή, 

ίχ. αυτοκίνητα οχήματα και μοτοσυκλέτες του τετάρ¬ 
του μέρους του ν. 2960/2001 όπως ισχύει, για τη θέση 
σε ελεύθερη κυκλοφορία, 

χ. αυτοκίνητα οχήματα και μοτοσυκλέτες του τετάρ¬ 
του μέρους του ν. 2960/2001 όπως ισχύει, για εξαγωγή. 
Ωστόσο, επιτρέπεται η χρήση της διαδικασίας απλου- 
στευμένης διασάφησης και εγγραφής στις λογιστικές 
καταχωρήσεις του διασαφιστή για την εξαγωγή μόνο 
σε εγκεκριμένους αποθηκευτές αυτοκινήτων οχημάτων 
και μοτοσυκλετών, υπό την προϋπόθεση ότι το τελωνείο 
εξόδου είναι στο έδαφος της χώρας μας. 

χί. εμπορεύματα του άρθρου 53 του ν. 2960/2001, 
όπως ισχύει, πλην της ηλεκτρικής ενέργειας και του φυ¬ 
σικού αερίου, για τη θέση σε ελεύθερη κυκλοφορία και 
ανάλωση καθώς και για την εξαγωγή/επανεξαγωγή. 

Επιτρέπεται ωστόσο, η χρήση της διαδικασίας απλου- 
στευμένης διασάφησης 

α) για τη θέση σε ελεύθερη κυκλοφορία με ταυτόχρονη 
θέση αυτών σε φορολογική αποθήκη και 
β) για την εξαγωγή/επανεξαγωγή από εγκεκριμένους 
αποθηκευτές προϊόντων Ε.Φ.Κ. υπό την προϋπόθεση ότι 
το τελωνείο εξόδου είναι στο έδαφος της χώρας μας. 

χϋ. εμπορεύματα του άρθρου 53Α του ν. 2960/2001, 
όπως ισχύει, που υπόκεινται σε φόρο κατανάλωσης για 
τη θέση σε ελεύθερη κυκλοφορία και ανάλωση, καθώς 
και για εξαγωγή/ επανεξαγωγή. 


Επιτρέπεται ωστόσο, η χρήση της διαδικασίας απλου- 
στευμένης διασάφησης 

α) για τη θέση σε ελεύθερη κυκλοφορία με ταυτόχρονη 
θέση αυτών σε φορολογική αποθήκη και 

β) για την εξαγωγή/επανεξαγωγή υπό την προϋπόθε¬ 
ση ότι το τελωνείο εξόδου είναι στο έδαφος της χώρας. 

2. Η παρούσα απόφαση δεν εφαρμόζεται στις διαδι¬ 
κασίες εφοδιασμού πλοίων και αεροσκαφών. 

Άρθρο 5 

Παραβάσεις/Κυρώσεις 

1. Κάθε παρέκκλιση από τις διατάξεις της ενωσιακής 
και εθνικής νομοθεσίας που διέπουν τις διαδικασίες 
απλουστευμένης διασάφησης και εγγραφής στις λογι¬ 
στικές καταχωρίσεις του διασαφιστή θεωρείται ως τε- 
λωνειακή παράβαση, η οποία αντιμετωπίζεται, υπό την 
επιφύλαξη των περί λαθρεμπορίας διατάξεων, σύμφω¬ 
να με τις ισχύουσες διατάξεις του Εθνικού Τελωνειακού 
Κώδικα. 

2. Άδειες που έχουν εκδοθεί στο όνομα τελωνειακών 
αντιπροσώπων, σε περιπτώσεις σοβαρών ή επανειλημ¬ 
μένων, εκ μέρους των εκπροσωπούμενων προσώπων, 
παραβάσεων της τελωνειακής ή/και της φορολογικής 
νομοθεσίας ανακαλούνται κατά το μέρος που αφορούν 
τα πρόσωπα αυτά και η άδεια επαναξιολογείται με δυνα¬ 
τότητα ανάκλησης αυτής από την αρμόδια τελωνειακή 
αρχή σύμφωνα με τα προβλεπόμενα στο ισχύον νομο¬ 
θετικό και κανονιστικό πλαίσιο. 

Άρθρο 6 

Τελικές - Μεταβατικές Διατάξεις 

1. Με την παρούσα καταργούνται οι αριθμ. Δ19Α 
5041987 ΕΞ 2011 (ΦΕΚ 2467/Β74-11-2011) καιΔ19Α 
5030435 ΕΞ 2012 (ΦΕΚ 2254/Β72-8-2012) ΑΥΟ. 

2. Άδειες απλουστευμένων διαδικασιών που έχουν 
εκδοθεί πριν από την 1 η Μάίόυ 2016 σύμφωνα με τις 
αποφάσεις της παραγράφου 1, με βάση τα κριτήρια και 
προϋποθέσεις που ορίζονται σε αυτές, εξακολουθούν και 
ισχύουν μέχρι την επαναξιολόγησή τους από τις αρμό¬ 
διες Τελωνειακές Αρχές έως την 1 η Μάίόυ 2019. 

3. Όταν ο αϊτών είναι κάτοχος άδειας ΑΕΟ η οποία 
δεν έχει εκδοθεί βάσει των κριτηρίων του Ενωσιακού 
Τελωνειακού Κώδικα και των διατάξεων εφαρμογής 
αυτού, η εξέταση των κριτηρίων για την έκδοση άδειας 
απλουστευμένων διαδικασιών θα διενεργείται με την 
ταυτόχρονη επαναξιολόγηση της άδειας ΑΕΟ. 

Άρθρο 7 

Έναρξη ισχύος 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 2018 

Ο Διοικητής 

ΓΕΩΡΓΙΟΣ ΠΙΤΣΙΛΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'538/16.02.2018 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























